จงเสนอไอเดีย 1 อย่างของกลยุทธ์การพัฒนาโครงการค้าปลีกของกลุ่มเจ้าสัวเจริญโดยใช้แนวคิด “Theme Retail”
หนึ่งในกลยุทธ์การพัฒนาโครงการค้าปลีกของกลุ่มเจ้าสัวเจริญ คือ ใช้แนวคิด “Theme Retail” กับที่ดินที่มีประวัติศาสตร์ทรงคุณค่าอันยาวนาน ซึ่งความหมายของ “Theme Retail” คือ การสร้างคอนเซ็ปต์ของโครงการค้าปลีกให้มีความชัดเจน และออกแบบทุกองค์ประกอบให้สอดคล้องไปกับแนวคิดที่กำหนดไว้ ทั้งสถาปัตยกรรม ร้านค้า บริการ การตกแต่ง ฯลฯ

ดังนั้นสำหรับที่ดินที่มีเรื่องราวประวัติศาสตร์ทรงคุณค่ามายาวนาน ทางกลุ่ม Asset World Retail จะใช้ความได้เปรียบของสถานที่ที่มีประวัติศาสตร์ มาต่อยอดเป็นคอนเซ็ปต์ และการออกแบบโครงการ โดย Theme Retail แรกที่ Asset World Retail พัฒนาขึ้นและเปิดให้บริการแล้ว คือ “โครงการเอเชียทีค เดอะ ริเวอร์ฟร้อนท์” ที่พัฒนา-ปรับปรุง โดยนำโกดังและโรงเลื่อยเก่าของบริษัทอีสต์ เอเชียติกในสมัยรัชกาลที่ 5 มาพัฒนาเป็นแหล่งท่องเที่ยว

พลิกโฉม “บ้านโบราณ 150 ปี” สู่โครงการศูนย์การค้าขนาดย่อมในชื่อ “บ้านโบราณเชียงใหม่”

ล่าสุด “Asset World Retail” ได้นำบ้านโบราณอายุกว่า 150 ปี ย่านใจกลางเมือง จังหวัดเชียงใหม่ ติดริมแม่น้ำปิง มาพัฒนาขึ้นเป็นศูนย์การค้าแห่งใหม่ภายใต้ชื่อ “บ้านโบราณเชียงใหม่” (Ancient House Chiangmai)” ด้วยงบลงทุน 170 ล้านบาท

คุณณภัทร เจริญกุล กรรมการผู้จัดการกลุ่มรีเทล บริษัท แอสเสท เวิรด์ รีเทล จำกัด ภายใต้การบริหารงานของ บริษัท แอสเสท เวิรด์ คอร์ป จำกัด (TCC GROUP) ฉายภาพว่า โครงการดังกล่าวถูกพัฒนาขึ้นจากความตั้งใจของกลุ่มบริษัท TCC ที่ต้องการอนุรักษ์มรดกวัฒนธรรมของดั้งเดิมไว้ให้คนรุ่นหลังได้เรียนรู้เรื่องราวในอดีต ซึ่งน่าเสียดายหากสิ่งเหล่านี้ต้องเสื่อมสลายไปตามกาลเวลา ดังเช่นที่บริษัทฯ ได้พัฒนาปรับปรุงโครงการเอเชียทีค เดอะ ริเวอร์ฟร้อนท์

ด้วยนโยบายในด้านการอนุรักษ์สถาปัตยกรรมที่งดงามในอดีต บริษัทฯ จึงได้พัฒนาพื้นที่บ้านโบราณให้เป็นโครงการบ้านโบราณเชียงใหม่ โดยการบูรณะตัวบ้านเพื่ออนุรักษ์บ้านไว้เป็นมรดกสำหรับลูกหลานเชียงใหม่ บอกเล่าเรื่องราวในอดีตอันรุ่งเรืองของการค้าเชียงใหม่ ซึ่งประกอบด้วย

– การซ่อมปรับปรุงตัวบ้านโบราณ โดยวิธีแบบโบราณโดยยังคงรักษาจิตวิญญาณของบ้าน รวมทั้งรักษาสถาปัตยกรรมแบบดั้งเดิมไว้

– สร้างร้านค้าในรูปแบบเฮือนแป (รูปแบบร้านค้าแบบดั้งเดิมของเชียงใหม่ที่ได้รับอิทธิพลจากภาคกลางในยุคต้นรัชกาลที่ 5 อ้างอิงจากร้านค้าย่านวัดเกตุ) เพิ่มเติมอีกจำนวน 3 หลัง ประกอบด้วยร้านค้า และร้านอาหารจำนวนรวม 7 ร้านค้า เพื่อนำเสนอในรูปแบบศูนย์การค้าเชิงวัฒนธรรมขนาดเล็ก (CULTURAL ANTIQUE MALL) ที่มีเอกลักษณ์เฉพาะ

โดยตัวบ้านโบราณในอดีต ถูกปรับให้เป็นร้านอาหาร The Chocolate Factory ส่วนร้านค้าเฮือนแป ประกอบด้วยร้านค้าของที่ระลึกเชียงใหม่ 6 ร้าน เพื่อสร้างเป็นจุดดึงดูดนักท่องเที่ยวทั้งชาวไทยและชาวต่างชาติ

– มีแผนพัฒนาโครงการให้เป็นจุดหมายปลายทางของนักท่องเที่ยวที่มาเยือนเชียงใหม่
ทางด้าน คุณสุรภี ขันอาษา ผู้จัดการทั่วไป กลุ่มศูนย์การค้าภาคเหนือ บริษัท แอสเสท เวิรด์ แอดไวซ์เซอร์รี่ จำกัด กล่าวว่า กลุ่มเป้าหมายของบ้านโบราณเชียงใหม่นั้นวางไว้เป็นชาวไทย 70% ทั้งคนในเชียงใหม่และนักท่องเที่ยวชาวไทยที่เดินทางมาเที่ยวเชียงใหม่ และชาวต่างชาติ 30% โดยรวมชาวต่างชาติที่อาศัยในเชียงใหม่ และนักท่องเที่ยวชาวต่างชาติที่เดินทางมาเที่ยวเชียงใหม่